als_Latn dik_Latn sag_Latn
Sa shpesh bëjnë seks gratë e martuara?
Kanë kaluar 2 muaj prej se kemi bërë seks herën e fundit, deklaroi një grua në martesë të lumtur, për “Huffington Post”.
Politiko
E Shtunë, 20 Shtator 2014 | 18:37
0 Komente.
“Kur bëjmë seks një herë në javë, kjo quhet javë e mirë. Në të vërtetë, kur mendoj më mirë, jam e lumtur edhë nëse bëj seks dy herë në muaj”, deklaroi një tjetër zonjë, po ashtu në martesë të lumtur.
Edhe pse kjo mund të tingëllojë e habitshme, por hulumtimet e institutit Kinsi kanë treguar se këto zonja jetojnë në fakt jetë krejtësisht normale.
Studimi ka treguar se gjysma e çifteve të martuara bëjnë seks disa herë në muaj. Pothuajse 10 % e çifteve, sipas institutit, kryen marrëdhënie seksuale vetëm një herë në muaj.
“Gratë e martuara, të cilat thonë se është krejtësisht OK të kenë seks një herë ose dy herë në muaj, nuk janë aspak të rralla dhe as të pazakonshme“, deklaron psikologu Ivon Tomas.
Stresi, lodhja dhe përballja me të gjitha problemet që mund të na sjell jeta janë vetëm disa nga gjërat që na pengojnë të kemi një jetë seksuale më të pasur.
“Ngopja si dhe fakti që partnerin shpesh e marrim si diçka të garantuar, mund të ndikojë pavetëdijshëm në dëshirën seksuale dhe t’i bëjë gjërat e mërzitshme”, thotë Ivon.
Nëse nuk jeni të kënaqur me gjendjen tuaj seksuale, mund të provoni disa nga gjërat më poshtë për të ndryshuar situatën:
1. Angazhoni të gjitha shqisat . Gjëra të ndryshme eksitojnë njerëz të ndryshëm. Të brendshme seksi, qirinj aromatik, muzikë senzuale mund të stimulojnë shqisat e partnerit tuaj dhe gjërat mund të kthehen për të mirë.
2. Shikoni një film romantik së bashku. Kjo mund të jetë një uvertyrë e mirë për fuqizimin e pasionit.
3. Organizoni një mbrëmje në javë jashtë shtëpisë. Nuk do të thotë që të jetë patjetër një mbrëmje e shtrenjtë. Më e rëndësishme është cilësia se sa çmimi.
4. Jepni partnerit një kompliment çdo ditë. Kjo ndihmon në ngritjen e disponimit dhe thehet rutina e përditshmërisë monotone. Kur partneri të ndjehet i vlerësuar, gjasat janë më të mëdha që do ta ndajë dashurinë me ju.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn